**Solitudine**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Solitudine

...

De ce-s urme pe zăpadă

Sus pe munte, în pădure?

S-a celui ce-a ales să șadă

Pustiul din el să-și îndure!

...

Prin zăpadă de-abia-și trage

Trupul gârbov și obosit

Se duce-n taină să se roage,

Din zori până-n asfințit!

...

Că-i bolnav și e flămând

Îndură și nici nu-i pasă.

Îl întărește doar un gând,

Că în curând, va fi acasă!

...

De mult de lume a fugit,

Ce să facă-n lumea mare

Unde sufletu-i smerit

Era ca-ntr-o închisoare?

...

Aici, nu i se pare greu

Singur pe munte în pădure,

Știe că bunul Dumnezeu,

Îl ajută să îndure!

...

Deși nu poartă haină groasă

Nici nu simte că e ger,

Că în curând va fi acasă,

Cu Dumnezeu, acolo-n cer!

...

Cu greu pășește prin zăpadă,

Trupul bolnav de-abia și-l trage,

Se duce într-un loc să șadă

Și fierbinte să se roage!

...

Pe munte, în pădure sus

Singurătatea-i pare dulce

Gândind că pentru el, Iisus

A pătimit moartea pe cruce!

...

E fericit, că în curând,

La începutul primăverii,

Va simți-n trupul plăpând,

Lumina sfântă-a Învierii!